 Ọjọ pẹ tẹnu ti ń kun ọpọ adájọ Nàìjíríà lórí ẹsùn ìwà ìbàjẹ.Àwọn adájọ méjèèjì ọhún ni Adájọ Adéníyì Adémọlá, tílé ẹjọ gíga àpapọ tó wà nílùú Abuja, tí wọn fún ní àṣẹ ìfẹyìntì tipátipá pẹlú Adájọ O.O Tokode, tílé ẹjọ gíga àpapọ tó wà nílùú Benin, tí wọn yọ kúrò lẹnu iṣẹ.Ààrẹ Buhari buwọlu àbá ìgbìmọ elétò ìdájọ tó ga jùlọ lórílẹ-èdè Nàìjíríà lórí àwọn adájọ méjèèjì yìí ní ìbámu pẹlú ẹsẹ àkọkọ abala òfin ọọdúnrún ó dín mẹjọ, ìwé òfin ilẹ wa tọdulún 1999.Ìgbìmọ onídàájọ tún dábàá pé, yàtọ sí pé wọn yọ Adájọ Tokode nípò, ó tún gbọdọ dá gbogbo owó oṣù àti àjẹmọnú gbogbo tó gbà lọnà tí kò bófinmu láàrin ọjọ kejì oṣù kejìlá ọdún 2015 tí wọn búra fún-un gẹgẹbí adájọ ilé-ẹjọ gíga sí àsìkò tí wọn yọọ nípò padà fún ìjọba.Àtẹjáde kan tó wà lójú òpó ìkànsíraẹni twítá tí ààrẹ orílẹ-èdè Nàìjíríà tún kéde wípé, ààrẹ Buhari ti bẹrẹ ìgbésẹ láti ri pé àwọn adájọ tó pegedé, nìkan ni ìgbìmọ onídàájọ ń yàn sípò adájọ.Ẹnú ti ń kun ọpọ onídàájọ lórílẹ-èdè Nàìjíríà fún ìgbà díẹ báyìí, pàápàá jùlọ lẹyìn tàwọn òṣìṣẹ iléeṣẹ ọtẹlẹmúyẹ ní Nàìjíríà, DSS, kọlu ilé àwọn adájọ kan lóru, lọdún 2016 pẹlú ẹsùn pé ejò wọn lọwọ nínú lórí àwọn ẹsùn ìwà ìbàjẹ àti ìjẹkújẹ gbogbo. Fún mi ní àkòrí tó dára fún àpilẹkọ tí ó wà lókè yìí. : Buhari fọwọsí àbá ìgbìmọ onídàájọ láti yọ adájọ méjì nípò. 